Torngresshopper

Torngresshopper (Tetrigidae)  er en gruppe av rettvingene (Orthoptera)  og tilhører en familiegruppe blant  gresshoppene.  Navnet kommer av at forbrystet er forlenget bakover som en torn eller kjøl.
De fleste artene finnes i tropiske områder.  De er utbredt i hele verden,  men mangler på de mer kjølige stedene.  Tre arter i Norge.


== Utseende ==
Kroppen er mellom 6 og 18 millimeter, og er brunlig, brun-svart eller mørk-grå på farge.
Forbrystet er forlenget bakover til en lang kjøl som dekker hele bakkroppen og vingene.  Bakbeina er både større og kraftigere enn de andre beina. Særlig lårene er kraftige. Leggene har små pigger eller torner.
Framvingene er lite utviklet og rekker bare til midt på bakkroppen. framvingene er fortykket og beskytter de underliggende bakvingene, som er godt utviklet også til å fly med.  Vingespennet er mellom  og  millimeter.  Antennene er trådformet,  ikke så lange, og rekker knapt til bak hodet.
Nymfene er normalt ganske like de voksne, men mindre.


== Levevis ==
Torngresshopper lever av planter. De finnes på åpen gressmark, på fuktige steder. Ofte ved myrer og innsjøer.
Paringen skjer i vegetasjonen. Hunnen har en kort, men kraftig eggleggningsbrodd og legger eggene i jorden.  Nymfene har omtrent fem nymfestadier.
Torngresshopper har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold.  Temperatur og antall hudskift er avgjørende.  Noen har opptil fem nymfestadier og skifter huden mellom hvert av disse. Vekst skjer ved et hudskifte. Gresshopper mangler i likhet med alle leddyr et indre skjelett.


== Systematisk inndeling med norske arter ==

 vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera)
Underorden gresshopper (Caelifera)
Overfamilie torngresshopper (Tetragoidea
Familie torngresshopper (Tetrigidae)
delgruppe Sceleminiae
delgruppe Tetriginae
Strandtorngresshoppe Tetrix subulata (Linnaeus, 1758)
Vanlig torngresshoppe Tetrix undulata (Sowerby, 1806)
Toprikket torngresshoppe Tetrix bipunctata (Linnaeus, 1758)
delgruppe Amorphopinae
delgruppe Cladonotinae
delgruppe Discotettiginae
delgruppe Tripetalocerinae
delgruppe Cleostratinae


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4


== Eksterne lenker ==
(en) Torngresshopper – oversikt og omtale av artene i WORMS-databasen 
(en) Torngresshopper i Encyclopedia of Life 
(en) Torngresshopper i Global Biodiversity Information Facility 
(no) Torngresshopper hos Artsdatabanken 
(sv) Torngresshopper hos Dyntaxa 
(en) Torngresshopper hos Fauna Europaea 
(en) Torngresshopper hos Fossilworks 
(en) Torngresshopper hos ITIS 
(en) Torngresshopper hos NCBI 
(en) Kategori:Tetrigidae – bilder, video eller lyd på Wikimedia Commons 
Tetrigidae – detaljert informasjon på Wikispecies 
Norges gresshopper
Tetrigidae (engelskspråklig)
Pygmy Grasshoppers (engelskspråklig)
Norsk Entomologisk forening